מלך בסוכה
אמר הלולב; אני נישא אל על מבין עלי תמר, מביט מכאן על העולם ומסביב מדבר,; וצדיקים בי אוחזים בעיר וגם בכפר, מנענעים ומבקיעים כל שער שנסגר.; אמר האתרוג; אני מהדרים ובא מבית חם, גם ריחני ובשרני למאכל אדם,; ויצועי רך ונעים מעוקץ עד פיטם, ומחירי למהדרין גבוה ולא סתם.; אמר ההדס; אני אולי ננס ביישן ומנומס, בשחצנות לא אדבר חלילה לי וחס,; אך גם אני ירוק חזק וניחוחי לא נס, את משולש עלי חומדים גם אגודה גם שס.; אמרה הערבה; אני לא בשרנית ואף לא חטובה, לא מניבה לא ריחנית נראית קצת עלובה,; אך בי יש החשוב מכל במלוא הענווה, אני כנועה וחייכנית ויש בי אהבה.; לכן ...אם יש מלך בסוכה אני הוא בוודאי, (אני כאן המלכה); כי איך יהיה המרובע שלם כאן בלעדי, (כהלכה); לכן לכל ברור וכולם כאן מבינים,; אני כאן החשוב (חשובה) מכל ארבעת המינים.; 